Λαϊκή Τράπεζα Κύπρου

Η Cyprus Popular Bank (πρώην Marfin Popular Bank) ήταν ο δεύτερος μεγαλύτερος τραπεζικός όμιλος της Κύπρου μετά την Τράπεζα Κύπρου. Στην Ελλάδα το υποκατάστημα της Cyprus Popular Bank τον Ιανουάριο του 2013 μετονομάστηκε σε "LAIKI BANK" αλλά επειδή τα δικαιώματα για το όνομα ανήκουν στην Alpha Bank, από τότε που είχε εξαγοράσει την Ιονική και Λαϊκή Τράπεζα, τον Μάρτιο του ίδιου χρόνου μετονομάστηκε για άλλη μια φορά σε "CPB BANK".

 1901 Τέσσερις πολίτες της Λεμεσού — Αγαθοκλής Φραγκούδης, Ιωάννης Κυριακίδης, Χριστόδουλος Σώζος και Νεοκλής Ιωαννίδης — ίδρυσαν την Popular Savings Bank of Limassol για να ενθαρρύνουν την αποταμίευση της εργατικής τάξης. 1924 Η Popular Savings Bank της Λεμεσού μετονομάστηκε σε Popular Bank of Limassol και έγινε η πρώτη εταιρία της Κύπρου της οποίας οι μετοχές διαπραγματεύτηκαν δημοσίως. 1967 Η Popular Bank of Limassol μετονομάστηκε σε Cyprus Popular Bank (CPB) ως ένδειξη της επέκτασής της πέρα από τη Λεμεσό. 1968 Η CPB ίδρυσε το πρώτο της κατάστημα στη Λευκωσία. 1969 Η CPB ίδρυσε το πρώτο της κατάστημα στην Αμμόχωστο. 1970 Η CPB ίδρυσε τα πρώτα της καταστήματα στην Πάφο και τη Λάρνακα. Η Midland Bank αγόρασε το 22% των μετοχών της CPB. 1971 Η CPB μετέφερε την έδρα της από τη Λεμεσό στη Λευκωσία. 1974 Η CPB ίδρυσε το πρώτο της κατάστημα στο Λονδίνο. 1983 Η CPB αγόρασε όλα τα καταστήματα της Grindlays Bank στην περιοχή υπό τον έλεγχο της κυβέρνησης. 1992 Η CPB ίδρυσε το πρώτο κατάστημα της Ευρωπαϊκής Λαϊκής Τράπεζας στην Αθήνα. Η CPB κατείχε το 58% των μετοχών της τράπεζας, με το υπόλοιπο να βρίσκεται στα χέρια της HSBC (πρώην Midland Bank) και άλλων Ελλήνων και Κυπρίων επενδυτών. Η CPB ίδρυσε καταστήματα στη Θεσσαλονίκη και το Ηράκλειο Κρήτης. 1995 Η CPB ίδρυσε τα πρώτα της καταστήματα στη Νότιο Αφρική και το Τορόντο. 1996 Η CPB ίδρυσε τα πρώτα της καταστήματα στην Αυστραλία. 1997 Η CPB ίδρυσε τα πρώτα της καταστήματα στη Σερβία και τη Ρωσία. 1998 Η CPB ίδρυσε το πρώτο της κατάστημα στη Νέα Υόρκη. 2000 Η Popular Bank Group μετονομάστηκε σε Laiki Group. 2001 Η Laiki Group ίδρυσε 5 νέα καταστήματα στην Αυστραλία. 2005 Η Laiki Group ίδρυσε τη Λαϊκή Τράπεζα με έδρα το Γκέρνσεϊ και εξαγόρασε την Bank Centrobank της Σερβίας. 2006 Η ελληνική Marfin Financial Group εξαγόρασε το ποσοστό της HSBC στη Λαϊκή Τράπεζα, αποκτώντας έτσι ένα ισχυρό μερίδιο μειοψηφίας. Στη συνέχεια μέσω περαιτέρω εξαγορών η Marfin Group πέτυχε να αποκτήσει τον έλεγχο της Λαϊκής Τράπεζας, την οποία μετονόμασε σε Marfin Popular Bank.Στην Ελλάδα η Marfin Group συγχώνευσε τις τράπεζες Egnatia, Laiki και Marfin για να σχηματίσει τη Marfin Egnatia Bank, που είναι θυγατρική (με ποσοστό 95%) της Marfin Popular Bank.2007 Η τράπεζα ανακοίνωσε την εξαγορά του 50,12% της εσθονικής AS SBM Pank.Η MPB επίσης αγόρασε το 99.2% της ουκρανικής Marine Transport Bank έναντι US$ 156 εκατομμυρίων. Αυτή η τράπεζα ιδρύθηκε το 1993 ως Marine Trade Bank και μετονομάστηκε σε Marine Transport Bank το 1996. Εδρεύει στην Οδησσό και έχει δίκτυο 86 καταστημάτων. Τέλος, η MPB αγόρασε το 43% της μαλτέζικης Lombard Bank για €48 εκατομμύρια από τη Banca della Svizzera Italiana του Λουγκάνο.2008 Η Marfin Popular Bank ολοκλήρωσε την αγορά του 50,4% της CJSC RPB Holding, μητρικής εταιρίας της Rossisysky Promishlenny Bank (Rosprombank), έναντι 83 εκατομμυρίων € , καθιστώντας την έτσι την πρώτη ελληνική ή κυπριακή τράπεζα που απέκτησε έλεγχο τράπεζας στη Ρωσία. 2010 Η MPB πωλεί το 85% της Laiki Bank Αυστραλίας σε Τράπεζα της Βηρυτού, με νέο όνομα: Ελληνική Τράπεζα Βηρυτού. 2011 Η MPB πωλεί την πλειοψηφία των μετοχών της στην εσθονική θυγατρική της, και επιστρέφει στο ιστορικό της όνομά: Λαϊκή Τράπεζα Κύπρου (Cyprus Popular Bank). 2013 Στις 26 Μαρτίου 2013 η Τράπεζα Πειραιώς επιλέχτηκε από το Ταμείο Χρηματοπιστωτικής Σταθερότητας για την απόκτηση των ελληνικών υποκαταστημάτων των τριών Κυπριακών τραπεζών που δραστηριοποιούνταν και στην Ελλάδα μεταξύ των οποίων και η Cyprus Popular Bank Επίσημη ιστοσελίδα της Cyprus Popular Bank